laion/Wikipedia-Exotic huggingface dataset:
সাবিত্রী জিন্দাল

সাবিত্রী দেবী জিন্দাল (অসমীয়া: সাৱিত্ৰী দেৱী জিন্দাল; জন্ম ২০ মার্চ ১৯৫০) একজন বিশিষ্ট ভারতীয় ব্যবসায়ী এবং রাজনীতিবিদ। সাবিত্রী ১৯৫০ সালে ২০ মার্চে আসামের তিনসুকিয়া জেলায় জন্মগ্রহণ করেন। ১৯৭০ সালে তিনি ওম প্রকাশ জিন্দালিনকে বিয়ে করেন, যিনি জিন্দাল গ্রুপের প্রতিষ্ঠাতা। সাবিত্রী বর্তমানে এমেরিটাস, জিন্দাল ষ্টীল এন্ড পাওয়ার লিমিটেডের চেয়ারপার্সন। সাবিত্রী জিন্দাল হরিয়ানার হিসার থেকে নির্বাচিত হরিয়ানা বিধানসভার সদস্য ছিলেন। তিনি ২০১৪ সালে অনুষ্ঠিত হরিয়ানা বিধানসভা নির্বাচনে পরাজিত হন। ২০০৫ সালে তার স্বামী ওম প্রকাশ জিন্দাল হেলিকপ্টার দূর্ঘটনায় মারা গেলে তিনি জিন্দাল গ্রুপের চেয়ারপার্সনের দায়িত্ব নেন। তিনি কোম্পানীর দায়িত্ব নেয়ার পর কোম্পানীর আয় ৪ গুন বৃদ্ধি পায়। ১৯৫২ সালে সাবিত্রী দেবীর স্বামী ওম প্রকাশ জিন্দাল ও.পি জিন্দাল গ্রুপ প্রতিষ্ঠা করেন, যিনি একজন প্রকৌশলী ছিলেন। পরবর্তীতে এটি ইস্পাত, শক্তি, খনির, তেল ও গ্যাস উৎপাদন শুরু করে। কোম্পানীর এই চারটি খাত তার চার পুত্র পৃথিভিরাজ, সজ্জন, রতন এবং নাভেন জিন্দাল কর্তৃক পরিচালিত হয়। জিন্দাল গ্রুপ ভারতের ৩য় শীর্ষ ইস্পাত উৎপাদনকারী প্রতিষ্ঠান। সাবিত্রী দেবী ভারতের সবচেয়ে ধনী নারী এবং ২০১৬ সালের হিসাবে সর্বভারতের ১৬ তম ধনী, তার $৪ বিলিয়ন ইউএস ডলারের উপর সম্পদ রয়েছে। এছাড়াও তিনি ২০১৬ সালের হিসাবে বিশ্বের ৪৫৩ তম ধনী। সাবিত্রী দেবী ভারতীয় জাতীয় কংগ্রেসের সদস্য। ২০০৫ সালে জিন্দাল হিসার সংসদীয় আসন থেকে হরিয়ানা বিধানসভায় নির্বাচিত হন, এই আসনে তার স্বামী ওম প্রকাশ জিন্দাল প্রতিনিধিত্ব করেন। ২০০৯ সালে তিনি পুনরায় নির্বাচিত হয়ে ২০১৩ সালের ২৯ অক্টোবর পর্যন্ত রাজ্যসরকারের মন্ত্রী ছিলেন। তিনি রাজস্ব ও দুর্যোগ ব্যবস্থাপনা, একীকরণ, পুনর্বাসন ও গৃহায়ন মন্ত্রণালয় এবং শহুরে স্থানীয় সংস্থা ও হাউজিং রাজ্য মন্ত্রণালয়ের দায়িত্ব পালন করেন। "Haryana Vidhan Sabha MLA"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ মে ২০১৯।  "Savitri Jindal"।  "Savitri Jindal"। ৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৪।  "The World's Billionaires, #56Savitri Jindal"। Forbes। ১১ মার্চ ২০০৯। সংগ্রহের তারিখ ১৩ জুলাই ২০১২।  "Savitri Jindal - India's Richest Mother"। ৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৪।  "Savitri Jindal & family"। Forbes। সংগ্রহের তারিখ ২০১৬-০৪-১০।  "Savitri Jindal finds place in Haryana government"। The Economic Times। ২০১৩-১০-৩০। সংগ্রহের তারিখ ২০১৯-০১-০৩।
ফরিদা আনোয়ার

ফরিদা আনোয়ার (জন্ম ১৯৪৬)অক্সফোর্ড সিটি কাউন্সিলের হেডিংটন হিল ও নর্থওয়েতে ব্রিটিশ লেবার পার্টির একজন রাজনীতিবিদ এবং কাউন্সিলর। ২০১৪ সালে অক্সফোর্ডশায়ার শহরের প্রথম বাংলাদেশী কাউন্সিলর হন। ফরিদা জন্ম গ্রহণ করেন তৎকালীন পাকিস্তানের পূর্ব বাংলার (বর্তমানে বাংলাদেশ) ফরিদপুর জেলায়। তার মরহুম পিতা শাহ মোহাম্মদ ইসরাইল হক ছিলেন একজন সরকারী চাকুরীজীবি, যিনি ১৯৬৫ সালে যুক্তরাজ্যে বসতি স্থাপন করেন সেখানকার ব্রিটিশ সিভিল সার্ভিস-এ উচ্চতর পদে আসীন হন, বাংলাদেশ সিভিল সার্ভিস-এ যুগ্ম সচিব পদ থেকে অবসর গ্রহণ করেন এবং সরাসরি শেখ মুজিবুর রহমান এর পরবারের সাথে সম্পর্কযুক্ত ছিলেন। তার মরহুম মাতা ছালিমা খাতুন। ফরিদার পাঁচ ভাই এবং এক বোন, জেষ্ঠ ভাই বরিশাল বিশ্ববিদ্যালয়ের উপাচার্য, অপর ভাই সিটি ইউনিভার্সিটি অব নিউ ইয়র্ক এর প্রভাষক, এবং বাকী তিন ভাই বাংলাদেশ সিভিল সার্ভিস এ কর্মরত। ১৯৬৬ সালে ফরিদা যুক্তরাজ্যে আসেন ছাত্রী হিসাবে। তিনি শিক্ষকতার যোগ্যতা, উচ্চতর ব্যবস্থাপনা যোগ্যতা সহ রাজনীতি, অর্থনীতি এবং ইংরেজিতে বিএ (সম্মান) অর্জন করেন। ফরিদা ১৯ বছর ধরেস্বাস্থ্য ও সামাজিক নিরাপত্তা বিভাগে সরকারী চাকুরীজীবি হিসেবে কাজ করেন। ১৯৮৭ সালে তিনি লন্ডন বোরাফ অব কামডীন-এ সোস্যাল সার্ভিস দপ্তরের হোম কেয়ার বিভাগের টীম ম্যানেজার নিযুক্ত হন। ১৯৯১ সালে, তিনি একই বিভাগে কমিশনার পদে পদোন্নতি লাভ করেন। ব্রিটিশ সিভিল সার্ভিস ও স্থানীয় সরকার বিভাগে ৪০ বছর কাজ করার পর ফরিদা যুক্তরাজ্য লেবার পার্টিতে যোগ দেয়ার জন্য ২০০৭ সালে দ্রুত অবসর নিয়ে নেন। ২০১৪ সালে অক্সফোর্ড সিটি কাউন্সিল নির্বাচনে ফরিদা হেডিংটন হিল এবং নর্থওয়ের প্রায় ৩০০ জন সংখ্যাগরিষ্ঠতা নিয়ে কাউন্সিলর নির্বাচিত হন এবং তিনিই অক্সফোর্ডশায়ার সিটিতে প্রথম বাংলাদেশী কাউন্সিলর হন। ফরিদা ইউনিসন এর একজন নির্বাচিত সদস্য, অ্যামসফোর্ডশায়ার কাউন্সিল ফর কমিউনিটি রিলেশনের একজন নির্বাচিত সদস্য, থেমস ভ্যালি পুলিশ কনসালটেন্ট কমিটির সদস্য, প্রাক্তন অক্সফোর্ডশায়ার কাউন্সিল ফর কমিউনিটি রিলেশনস এর নির্বাহী কমিটির সদস্য। এবং অক্সফোর্ডশায়ার বাংলাদেশী অ্যাসোসিয়েশনের সম্মানসূচক সচিব। তিনি অক্সফোর্ডের সেন্ট মাইকেল সিই প্রাথমিক বিদ্যালয়ের গভর্নর অক্সফোর্ড এশিয়ান সাংস্কৃতিক কেন্দ্রের প্রতিষ্ঠাতা, যেখানে তিনি কমিউনিটি ও প্রিস্কুল কমিটির সভাপতিত্ব করেন এবং লন্ডন মুরিফিল্ডস আই হসপিটাল রোগীদের এবং গভর্নিং বডি নির্বাচিত সদস্য নির্বাচিত হন। ফরিদা একজন মুসলিম পন্থী, সায়েদুল হককে বিয়ে করেন এবং বর্তমানে তিন নাতি/নাতনীর দাদী। তার একমাত্র কন্যা, ফাহমিদা একজন অক্সফোর্ড গ্রাজুয়েট,যিনি অক্সফোর্ড বিশ্ববদ্যালয়ের স্নাতকোত্তর গবেষণা কেন্দ্রে কাজ করছেন ফরিদা হেডিংটন হেডলি ওয়েতে থাকেন এবং প্রায় ৪০ বছর ধরে অক্সফোর্ডে বসবাস করছেন। ব্রিটিশ বাংলাদেশী ব্রিটিশ বাংলাদেশী ব্যক্তিদের তালিকা করিম, মোহাম্মদ আব্দুল; করিম, শাহাদাত (নভেম্বর ২০১৫)। British Bangladeshi Who's Who (পিডিএফ)। British Bangla Media Group। পৃষ্ঠা 21। সংগ্রহের তারিখ ১ জুন ২০১৭।  "Bangladeshi Farida elected councilor in Oxford local govt polls"। Bdchronicle। ২৬ মে ২০১৪। ১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১ জুন ২০১৭।  "So proud, says city's first Bangladeshi councillor"। Oxford: The Oxford Times। ২ জুন ২০১৪। ২ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১ জুন ২০১৭।  "Councillor details – Councillor Farida Anwar"। Oxford City Council। সংগ্রহের তারিখ ১ জুন ২০১৭।  "Farida Anwar, Liberal Democrat – Marston – Local Elections 2010"। Oxford Mail। ২০১০। সংগ্রহের তারিখ ১ জুন ২০১৭।  টুইটারে ফরিদা আনোয়ার
৮ আগস্ট

৮ আগস্ট গ্রেগরীয় বর্ষপঞ্জী অনুসারে বছরের ২২০তম (অধিবর্ষে ২২১তম) দিন। বছর শেষ হতে আরো ১৪৫ দিন বাকি রয়েছে। ১২২০ - সুইডেন লিহুলার যুদ্ধে এস্টানিয়ান উপজাতির কাছে পরাজিত হয়। ১৫৪৯ - ফ্রান্স ব্রিটেনের বিরুদ্ধে যুদ্ধ ঘোষণা করে। ১৭৯৬ - ৪৪ সদস্য নিয়ে বোস্টন আফ্রিকান সোসাইটি গঠিত হয়। ১৮১০ - ঊর্দু কবি মির্জা গালিব নবাব ইলাহী বকসের কন্যা মারুফকে বিয়ে করেন। ১৮১৫ - নেপোলিয়ন বোনাপার্ট সেন্ট হেলেনের উদ্দেশে যাত্রা শুরু করেন। ১৮৬৪ - জেনেভায় রেডক্রস গঠিত হয়। ১৮৬৪ - আন্তর্জাতিক রেডক্রস যুদ্ধকালে আক্রান্ত না হওয়ার অধিকার পায়। ১৯০৬ - বিপিনচন্দ্র পালের সম্পাদনায় ইংরেজি দৈনিক ‘বন্দেমাতরম’ প্রথম প্রকাশিত হয়। ১৯৪৯ - ইকুয়েডরে প্রবল ভূ-কম্পনে দশ হাজার লোক মৃত্যুবরণ করে। ১৯৫৫ - জেনিভায় পারমাণবিক শক্তির শান্তিপূর্ণ ব্যবহার নিশ্চিত করার লক্ষ্যে ৭২টি দেশের ১২০০ বিজ্ঞানীর এক আন্তর্জাতিক সম্মেলন শুরু হয়। ১৯৬৭ - দক্ষিণ এশীয় জাতিসমূহের সংস্থা আশিয়ান প্রতিষ্ঠিত হয়। ১৯৮৮ - দক্ষিণ আফ্রিকা, কিউবা ও অ্যাঙ্গোলায় যুদ্ধবিরতি ঘোষিত হয়। ১৭৩২ - ইয়োহান ক্রিস্টফ আডেলুং, জার্মান ভাষাবিজ্ঞানী। (মৃ. ১৮০৬) ১৮৮৯ - জ্যাক রাইডার, অস্ট্রেলীয় ক্রিকেট। (মৃ. ১৯৭৭) ১৮৯৬ - স্বামী শিবানন্দ (যোগী), ভারতীয় যোগী সন্ন্যাসী এবং যোগগুরু। ১৯০১ - সাইক্লোট্রন উদ্ভাবনের জন্য সুপরিচিত আর্নেস্ট লরেন্স নোবেল পুরস্কার বিজয়ী মার্কিন পদার্থবিজ্ঞানী।) মৃ.২৭/০৮/১৯৫৮) ১৯১০ - সিলভিয়া সিডনি, মার্কিন অভিনেত্রী। (মৃ. ১৯৯৯) ১৯২৮ - বিলায়েত খাঁ ভারতের বিখ্যাত বাঙালি সেতার বাদক।(মৃ.১৩/০৩/২০০৪) ১৯৩০ - বেগম ফজিলাতুন্নেসা, বঙ্গবন্ধু শেখ মুজিবুর রহমানের স্ত্রী ও বাংলাদেশের বর্তমান প্রধানমন্ত্রী শেখ হাসিনার মাতা। (মৃ. ১৯৭৫) ১৯৩১ - রজার পেনরোজ, ইংরেজ গাণিতিক-পদার্থবিজ্ঞানী। ১৯৩৭ - ডাস্টিন হফম্যান, মার্কিন অভিনেতা ও পরিচালক। ১৯৪১ - লিলি চক্রবর্তী, ভারতীয় বাঙালি অভিনেত্রী। ১৯৫১ - মুহাম্মাদ মুরসি, মিশরীয় প্রকৌশলী, শিক্ষায়তনিক ও রাজনীতিক, এবং মিশরের ৫ম রাষ্ট্রপতি। (মৃ. ২০১৯) ১৯৬২ - দেবশ্রী রায়, ভারতীয় বাঙালি অভিনেত্রী, নৃত্যশিল্পী, নৃত্য পরিকল্পক। ১৯৮১ - রজার ফেদেরার, সুইস টেনিস খেলোয়াড়। ১৯৯০ - কেন উইলিয়ামসন, নিউজিল্যান্ডীয় ক্রিকেটার ও বর্তমান অধিনায়ক। ১৮২৪ - ফ্রিড্‌রিশ আউগুস্ট ভোল্‌ফ, জার্মান ভাষাতাত্ত্বিক ও সমালোচক। ১৯৭১ - সত্যেন্দ্রনাথ সেন,প্রখ্যাত রঙ্গমঞ্চ ও শিল্প নির্দেশক এবং ভারতের প্রথম ঘূর্নায়মান মঞ্চের প্রবর্তক। (জ.১৯০২) ১৯৭৫ - প্রবাদপ্রতিম গীতিকার ও কবি প্রণব রায় (গীতিকার)।(জ.০৫/১২/১৯১১) ১৯৭৭ - আচার্য ভীষ্মদেব চট্টোপাধ্যায় খ্যাতনামা বাঙালি কণ্ঠশিল্পী, সুরকার ও সঙ্গীতপরিচালক।(জ.০৮/১১/১৯০৯) ২০০৯ - শিবদাস বন্দ্যোপাধ্যায় বিশিষ্ট বাঙালি গীতিকার।(জ.২৭/১২/১৯৩২) ২০২১ - বলিউডের ‘মন কি আওয়াজ প্রতীজ্ঞা’ খ্যাত ভারতীয় অভিনেতা অনুপম শ্যাম।(জ. ২০/০৯/১৯৫৭) ২০২৪ - বুদ্ধদেব ভট্টাচার্য, ভারতীয় কমিউনিস্ট রাজনীতিবিদ ও পশ্চিমবঙ্গের প্রাক্তন মুখ্যমন্ত্রী।(জ. ০১/০৩/১৯৪৪) উইকিমিডিয়া কমন্সে ৮ আগস্ট সংক্রান্ত মিডিয়া রয়েছে।
২০১৬–১৭ আয়ারল্যান্ড ক্রিকেট দলের দক্ষিণ আফ্রিকা সফর

আয়ারল্যান্ড ক্রিকেট দল ২০১৬ সালের সেপ্টেম্বরে দক্ষিণ আফ্রিকা সফরে যায়। সেখানে তারা দুটি একদিনের আন্তর্জাতিক ম্যাচ খেলে, একটি করে দক্ষিণ আফ্রিকা ও অস্ট্রেলিয়ার বিপক্ষে। উভয় খেলায় তারা চরমভাবে পরাজিত হয়, দক্ষিণ আফ্রিকার সাথে ২০৬ রানে এবং অস্ট্রেলিয়ার সাথে ৯ উইকেটের ব্যবধানে পরাজিত হয়। দক্ষিণ আফ্রিকার বিপক্ষে তাদের ওডিআই খেলার মধ্য দিয়েই প্রথম হালনাগাদকৃত ক্রিকেট আইন ডিআরএস পদ্ধতির প্রয়োগ চালু হয়। যা এলবিডব্লিউ আউটের সিদ্ধান্তের ক্ষেত্র ব্যাপক সুক্ষ্মতার প্রসারতা এনে দেয়। আয়ারল্যান্ড টসে জিতে ফিল্ডিংয়ের সিদ্ধান্ত নেয়। তেম্বা বাভুমা, অ্যান্ডিল ফেহলাকওয়াইও ও ডোয়েন প্রিটোরিয়াস (দক্ষিণ আফ্রিকা) সব তার ওডিআই অভিষেক হয়। তেম্বা বাভুমা (দক্ষিণ আফ্রিকা) ওয়ানডে ওয়ানডে সেঞ্চুরি করলেন প্রথমবারের মতো তাই করতে বারোবার প্লেয়ার। আয়ারল্যান্ড টসে জিতে ব্যাটিংয়ের সিদ্ধান্ত নেয়। ড্যানিয়েল ওরেল (অস্ট্রেলিয়া) তার ওডিআই অভিষেক হয়। বঙ্গানি জেলে (দক্ষিণ আফ্রিকা) আম্পায়ার হিসেবে প্রথম ওডিআই ম্যাচে দাঁড়িয়েছিলেন। "South Africa to tour Australia, New Zealand next season"। সংগ্রহের তারিখ ২১ আগস্ট ২০১৬।  "South Africa-Ireland ODI first to feature new DRS"। ESPNcricinfo। ESPN Sports Media। ২৬ সেপ্টেম্বর ২০১৬। সংগ্রহের তারিখ ২৬ সেপ্টেম্বর ২০১৬।  "Dockrell recalled for Intercontinental Cup and South Africa tour"। ESPNcricinfo। ESPN Sports Media। ২১ আগস্ট ২০১৬। সংগ্রহের তারিখ ২১ আগস্ট ২০১৬।  "Australia pick three uncapped quicks for SA ODIs"। ESPNcricinfo। ESPN Sports Media। ৫ সেপ্টেম্বর ২০১৬। সংগ্রহের তারিখ ৫ সেপ্টেম্বর ২০১৬।  "South Africa pick Phehlukwayo for Australia ODIs"। ESPNcricinfo। ESPN Sports Media। ৬ সেপ্টেম্বর ২০১৬। সংগ্রহের তারিখ ৬ সেপ্টেম্বর ২০১৬।  ২০১৬–১৭ অস্ট্রেলিয়া ক্রিকেট দলের দক্ষিণ আফ্রিকা সফর
রেম আবু হাসান

রেম আবু হাসান একজন জর্ডানি রাজনীতিবিদ এবং সরকারের মন্ত্রী। রেম ১৯৮৫ সালে একটি এল.এল.বি ডিগ্রী নিয়ে জর্ডান বিশ্ববিদ্যালয় থেকে স্নাতক হন। ১৯৮৬ সালে তিনি তার এল.এল.এম সম্পন্ন করেন লন্ডন স্কুল অফ ইকোনমিক্স, লন্ডন বিশ্ববিদ্যালয় থেকে ১৯৮৭ থেকে ১৯৮৮ সাল পর্যন্ত তিনি হার্ভার্ড ল স্কুলে প্রমাণ আইনের ভিজিটিং রিসার্চার ছিলেন। তিনি বিবাহিত এবং দুই সন্তানের জননী। ১৯৯২ সালে জর্ডানে নারী ও শিশু সম্পর্কিত আইন প্রণয়নে রেম আবু হাসান জড়িত ছিলেন। তিনি ২০০২ সালে জর্ডানের প্রথম সংস্কার উদ্যোগে কাজ করেন এবং ২০০৫ সালে তিনি জর্দানীয় জাতীয় এজেন্ডার আইন ও বিচার বিভাগের উপকমিটির সদস্য ছিলেন। ২০০৬ সালে তিনি "জর্ডান একত্রে সংস্কার ফোরামে" অংশ নেন। ২০০৬ থেকে ২০০৮ সাল পর্যন্ত তিনি বিচার মন্ত্রণালয়ের উপদেষ্টা হিসাবে দায়িত্ব পালন করেন। তিনি জর্ডানে আন্তর্জাতিক নারী ফোরাম প্রতিষ্ঠা করেন এবং ২০০৬ থেকে ২০০৮ সাল পর্যন্ত এটির সভাপতি হিসাবে দায়িত্ব পালন করেন। ২০১১ সালের মে মাসে তিনি মানবাধিকার জাতীয় কেন্দ্রের ট্রাস্টি বোর্ডে নিযুক্ত হন। ২০১৩ সালে তিনি সামাজিক উন্নয়ন মন্ত্রী হিসেবে নিযুক্ত হন। তিনি জর্ডানের আইনের অনুচ্ছেদ-৩০৮ বাতিলের বিরুদ্ধে কথা বলেছিলেন, যে আইনের ফলে ধর্ষিতাকে বিবাহের মাধ্যমে ধর্ষক রক্ষা পেয়ে যায়। তিনি আইন সংশোধনের পক্ষে ছিলেন, যার ফলে ধর্ষকের ফাঁসি হবে। "H.E Reem Abu Hassan Minister of Social Development Amman Jordan"। ibanet.org। International Bar Association। সংগ্রহের তারিখ ২২ নভেম্বর ২০১৭। [স্থায়ীভাবে অকার্যকর সংযোগ] "Sit-in planned outside Parliament to demand abolition of Article 308"। Jordan Times। ৩১ জুলাই ২০১৭। সংগ্রহের তারিখ ২২ নভেম্বর ২০১৭।
লানা মামকেজ

লানা মামকেজ হচ্ছেন একজন জর্দানিয় রাজনীতিবিদ, সাংবাদিক এবং সংস্কৃতি বিষয়ক মন্ত্রী। লানা মামকেজ জর্ডান বিশ্ববিদ্যালয় থেকে তার বিএ এবং এমএ সম্পন্ন করেন। ২০০২ সালে তিনি জর্দান বিশ্ববিদ্যালয় থেকে ডক্টরেট প্রোগ্রাম সম্পন্ন করেন। লানা জর্দান সরকারের মালিকানাধীন একটি আরবি ভাষার জর্দানিয়ান সংবাদপত্র "দৈনিক আল রা'ই"-এর একজন সাংবাদিক হিসেবে কাজ করেছেন। তিনি ইশরা বিশ্ববিদ্যালয়ের কলা অনুষদে শিক্ষক হিসেবে কর্মরত ছিলেন। তিনি জর্ডানের আম্মানে অবস্থিত পেত্রা বিশ্ববিদ্যালয়ের কলা ও বিজ্ঞান অনুষদেও শিক্ষকতা করেছেন। তিনি জর্ডানের বেশ কয়েকটি রেডিও স্টেশনে কাজ করেছেন। তিনি জর্ডান টেলিভিশনের প্রযোজক ছিলেন এবং টিভি শো উপস্থাপনা করেন। ২ মার্চ ২০১৫-এ, তিনি প্রধানমন্ত্রী আব্দুল্লাহ এনসোর-এর মন্ত্রিসভার সংস্কৃতি মন্ত্রী নিযুক্ত হন, মন্ত্রিসভায় নিযুক্ত পাঁচ নারীর একজন ছিলেন তিনি। মন্ত্রী হিসাবে তিনি জর্ডানের জেরশ গভর্নোরেটের রাজধানী জেরশ শহরে জেরশ সাংস্কৃতিক শহর প্রতিষ্ঠা প্রকল্পের সাথে কাজ করেন। তিনি আর্মেনিয়া ও জর্ডান এবং জর্ডানে আর্মেনিয়ান সম্প্রদায়ের মধ্যে সাংস্কৃতিক সম্পর্ক উন্নত করার জন্যও কাজ করেছেন। "Minister Lana Mamkegh, Guide to Political Life in Jordan , Abdullah Ensour government "Second Cabinet reshuffle""। jordanpolitics.org। Phenix Center for Economic & Informatics Studies। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৭।  "New Cabinet includes record five women ministers"। Jordan Times। ২ মার্চ ২০১৫। সংগ্রহের তারিখ ২৬ নভেম্বর ২০১৭।  "Mamkegh discusses cultural projects in Jerash"। Jordan Times। ২১ মার্চ ২০১৫। সংগ্রহের তারিখ ২৬ নভেম্বর ২০১৭।  "Armenians part of diverse Jordanian identity — Mamkegh"। jordantimes.com। Jordan Times। ১০ মার্চ ২০১৪। সংগ্রহের তারিখ ২৬ নভেম্বর ২০১৭।
ইয়াসেরা ঘোশে

ইয়াসেরা ঘোশে হচ্ছেন একজন জর্দানীয় রাজনীতিবিদ এবং সরকারি খাত উন্নয়ন মন্ত্রী। ইয়াসেরা ঘোশে জর্দান বিশ্ববিদ্যালয়ের আইন বিভাগ থেকে স্নাতক ডিগ্রি অর্জন করেন। তিনি জর্দান বিশ্ববিদ্যালয় থেকে এমএ পাস করেন এবং বার্মিংহাম বিশ্বদ্যালয় থেকে বাণিজ্যিক আইনে অন্য আরেকটি ডিগ্রী লাভ করেন। তিনি দুবাই স্কুল অফ গভর্নমেন্টে পড়াশোনা করেন সেখানে তিনি "নেতৃত্বে আলোচনা" এ ডিগ্রি অর্জন করেন। তিনি হার্ভার্ড বিশ্ববিদ্যালয়ের কেনেডি স্কুল অফ গভর্নমেন্ট থেকে "বেসরকারি সংস্থার নেতাদের জন্য কৌশলগত ব্যবস্থাপনায়" একটি কোর্স করেছেন। ২০০৩ সালে তিনি ইউরোপিয়ান ফাউন্ডেশন ফর কোয়ালিটি ম্যানেজমেন্ট এ ইউরোপীয় এক্সেলেন্স অ্যাসেসারের একটি কোর্সে যোগ দেন একই প্রতিষ্ঠান থেকে ২০০৮-এ "শ্রেষ্ঠত্বের দিকে কীভাবে যাত্রা শুরু" কোর্স শুরু করেন। ইয়াসেরা ঘোশে ২০০২ সালে রয়েল হাশেমাইট কোর্টের অর্থনৈতিক ও উন্নয়নে উপ পরিচালক হিসাবে কাজ করেন। মার্চ ২০০৪ থেকে মার্চ ২০০৬ সাল পর্যন্ত তিনি সরকারি পারফরম্যান্স এবং স্বচ্ছতায় শ্রেষ্ঠত্বের জন্য প্রদত্ত দ্য কিং আব্দুল্লাহ দ্বিতীয় পুরস্কারের সমন্বয়কারী হিসেবে কাজ করেন। ২০০৫ থেকে ২০০৬ সাল পর্যন্ত তিনি পাবলিক সেক্টর সংস্কার প্রশাসনের মন্ত্রীর একজন প্রযুক্তিগত উপদেষ্টা ছিলেন। তিনি পেত্রা বিশ্ববিদ্যালয় -এর ব্যবসায় প্রশাসন ও অর্থায়ন কলেজে লেকচারার হিসেবে ছিলেন, যেখানে তিনি নয় বছর ধরে কাজ করেন। তিনি ছিলেন কিং দ্বিতীয় আব্দুল্লাহ সেন্টার ফর এক্সিলেন্সের প্রথম নির্বাহী পরিচালক, ২০০৬ থেকে মে ২০১৬ পর্যন্ত তিনি সেখানে দায়িত্ব পালন করেছেন। ২০০৯-এ তিনি দ্বিতীয় শ্রেণিতে বিশেষ অবদানের জন্য আল-হুসেন আদেশ পুরস্কার লাভ করেন। প্রধানমন্ত্রী হানি মুলকির মন্ত্রিসভায় ১ই জুন ২০১৫ সালে তিনি সরকারি খাত উন্নয়ন মন্ত্রী হিসেবে নিযুক্ত হন। তিনি একজন জর্দানীয় সিনেটর এবং সিনেটের সভাপতির সহকারী হিসাবে নির্বাচিত হন। "Ghosheh, US ambassador discuss cooperation"। Jordan Times। ২৪ আগস্ট ২০১৬। সংগ্রহের তারিখ ২৫ নভেম্বর ২০১৭।  "Yasera A. Ghosheh" (পিডিএফ)। mopsd.gov.jo (ইংরেজি ভাষায়)। ১ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ নভেম্বর ২০১৭।  "New government sworn in"। Jordan Times। ১ জুন ২০১৬। সংগ্রহের তারিখ ২৫ নভেম্বর ২০১৭।  "Tarawneh elected House speaker for fourth time"। Jordan Times। ৭ নভেম্বর ২০১৬। সংগ্রহের তারিখ ২৫ নভেম্বর ২০১৭।
তাগরিদ হিকমত

তাগরিদ হিকমত (জন্ম ১৯৪৫) হচ্ছেন জর্ডানের অবসরপ্রাপ্ত একজন বিচারক। ১৯৯৮ সালে বিচারক হিসেবে নিযুক্ত হওয়া তাগরিদ হিকমত ছিলেন জর্ডানের প্রথম মহিলা বিচারক। ২০০৩ থেকে ২০১১ সাল পর্যন্ত তিনি রুয়ান্ডা আন্তর্জাতিক অপরাধ ট্রাইব্যুনালে বিচারক ছিলেন। হিকমত ১৯৪৫ সালে জারকা-এ জন্মগ্রহণ করেন। তিনি ১৯৬৯ থেকে ১৯৭৩ সালের মধ্যে দামাস্কাস বিশ্ববিদ্যালয়-এ আইন বিষয়ে অধ্যয়ন করেন। ১৯৮২ সালে কোর্টের সামনে ক্লায়েন্ট প্রতিনিধিত্বকারী আইনজীবী হিসেবে তিনি তার কর্মজীবন শুরু করেন। ১৯৯৬ সালে তিনি নাগরিক অধিকার বিভাগের অ্যাটর্নি জেনারেলের সহকারী হন। ১৯৯৮ সালে হিকমত আপিল আদালতের বিচারক নিযুক্ত হন। যা তাকে জর্ডানের প্রথম মহিলা বিচারক করে তোলে। ২০০২ থেকে ২০০৩ সালের মধ্যে তিনি উচ্চতর ফৌজদারি আদালতের বিচারক ছিলেন। জুন ২০০৩-এ হিকমত ছিলেন জাতিসংঘ সাধারণ পরিষদ কর্তৃক ১৮জন নির্বাচিত বিচারকের একজন যারা রুয়ান্ডা আন্তর্জাতিক অপরাধ ট্রাইব্যুনালে (আইসিটিআর) অ্যাড লিটেম নিযুক্ত হয়েছিল। পরের বছরের সেপ্টেম্বরে জাতিসংঘের মহাসচিব কফি আনান, তাকে ট্রাইব্যুনালের একজন অস্থায়ী বিচারক হিসাবে নিযুক্ত করেন। হিকমত ২০১১ পর্যন্ত আইসিটিআর-এ একজন বিচারক ছিলেন, এবং ২০০৯ থেকে ২০১০ পর্যন্ত প্রধান বিচারপতি ছিলেন। ২৬তম অধিবেশন হিকমত জর্ডানের সিনেট সদস্য ছিলেন। হিকমত জর্দানীয় রাজনৈতিক দলগুলোর লোক দেখানো রাজনৈতিক কর্মসূচির জন্য সমালোচনা করেছেন যা শুধুমাত্র তাদের নিজেদের ভোটের জন্যই মহিলাদের লক্ষ্য রাখে। হিকমত জর্ডানে নারীদের রাজনৈতিক অংশগ্রহণে বিভিন্ন চ্যালেঞ্জকে উল্লেখ করেছেন, যার মধ্যে রয়েছে, একটি পিতৃপুরুষ ব্যবস্থা, লিঙ্গ ভূমিকার উপর বাঁধা দৃষ্টিপাত এবং পুরুষদের থেকে অর্থনৈতিক স্বাধীনতার অভাব। "Taghreed Hikmat"। Jordan Politics। ১১ জুন ২০১৬ তারিখে মূল থেকে আর্কাইভ করা। সংগ্রহের তারিখ ৮ মে ২০১৬।  "Taghreed Hikmat"। Who is she?। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ মে ২০১৬।  "Hon. Taghreed Hikmet"। International Association of Women Judges। ২৪ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৮ মে ২০১৬।  "Election of 18 ad litem judges to the ICTR"। United Nations Mechanism for International Criminal Tribunals। ২৬ জুন ২০০৩। সংগ্রহের তারিখ ৮ মে ২০১৬।  "Four new judges named to join UN war crimes tribunal for Rwanda"। United Nations। ৯ সেপ্টেম্বর ২০০৪। সংগ্রহের তারিখ ৮ মে ২০১৬।  Dana Al Emam (৮ জুন ২০১৫)। "'Overcoming patriarchal mindsets key to ensuring women's participation'"। The Jordan Times। সংগ্রহের তারিখ ৮ মে ২০১৬।
গেম অব থ্রোনস (২য় মৌসুম)

স্টার্করা ল্যানিস্টারদের বিরুদ্ধে যুদ্ধ ঘোষণা করে, নেডের বড় ছেলে রব বিজয় লাভ করেন এবং জেমি ল্যানিস্টারকে বন্দী করে রাখেন। তার মা ক্যাটলিন তার মেয়ে সানসা এবং আরয়ার মুক্তির জন্য গোপনভাবে জেইমিকে মুক্ত করেন। সানসা প্রতিনিয়ত রাজা জোফ্রি কর্তৃক দুর্ব্যবহারের শিকার হন, আরিয়া ছদ্মবেশে হেরেনহালের ল্যানিস্টার বাহিনী থেকে রহস্যময়ী পুরুষ জ্যাকেন হগারের সাহায্যে পালিয়ে যায়। থিওন গ্রেজয় বিশ্বাসঘাতকতা করে স্টার্কদের পূর্বপুরুষের বাড়ি উইন্টারফেল নিজের নিয়ন্ত্রণে নেয়, যদিও ব্র্যান এবং তার ছোট ভাই রিকন পালাতে সক্ষম হন। এদিকে, মৃত রাজা রবার্টের দুই ভাই স্ট্যানিস এবং রেনলি বারাথিওন নিজেদের জন্য সিংহাসন দাবি করেন। লাইট অফ লর্ডের পূজারী মেলিসান্ড্রে একটি ভবিষ্যদ্বাণী ঘোষণা করেছিলেন। স্ট্যানিস রেনলিকে হত্যা করেছিলেন এবং কিংস ল্যান্ডিং আক্রমণ করেছিলেন, রাজা ও রানী সার্সেইয়ের ছোট ভাই টিরিয়ন ল্যানিস্টারের নেতৃত্বে প্রতিরক্ষা ব্যবস্থা গড়ে তোলা হয়। মহাপ্রাচীরের ওপারে, জন স্নো এবং তার সহকর্মী রেঞ্জার কোহরিন হাফ্হ্যান্ডকে ওয়াইল্ডলিং কর্তৃক বন্দী হন। যখন নাইট ওয়াচ এর অন্যান্য সদস্যরা হোয়াইট ওয়াকার্সের সেনাবাহিনী এবং তাদের পুনর্নির্মিত মৃতদেহগুলির আক্রমনের শিকার হয়। এসোস মহাদেশে, ডেনেরিস ও তার সহযোগী কার্থে আশ্রয় খুঁজে পায়। আশ্রয়দাতাদের কয়েকজন তার ড্রাগন চুরি করতে চেষ্টা করে ব্যর্থ হয়, এবং ডেনেরিস কার্থ শহর ত্যাগ করেন। Game of Thrones – প্রাতিষ্ঠানিক যুক্তরাষ্ট্রের ওয়েবসাইট Game of Thrones – প্রাতিষ্ঠানিক যুক্তরাজ্যের ওয়েবসাইট Game of Thrones – The Viewers Guide on HBO.com Making Game of Thrones on HBO.com ওয়েব্যাক মেশিনে আর্কাইভকৃত ২ জুন ২০১৬ তারিখে ইন্টারনেট মুভি ডেটাবেজে "গেম অব থোনস" (ইংরেজি) টিভি.কম-এ "77121" (ইংরেজি) রটেন টম্যাটোসে গেম অব থ্রোনস: ১ম মৌসুম (ইংরেজি)
ইমদাদুল হক খোকন

ইমদাদুল হক খোকন একজন বাংলাদেশী নৃত্য পরিচালক এবং নৃত্য পরিকল্পক। ২০১০ সালে, তিনি মোঘল-এ-আযম চলচ্চিত্রের জন্য বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক হিসেবে পুরস্কার জিতে নেন। বীর পুরুষ - ১৯৮৮ কেয়ামত থেকে কেয়ামত - ১৯৯৩ তুমি আমার - ১৯৯৪ বিক্ষোভ - ১৯৯৪ ঘৃনা - ১৯৯৪ কমান্ডার - ১৯৯৪ ডন - ১৯৯৪ আশা ভালবাসা - ১৯৯৫ এই ঘর এই সংসার - ১৯৯৬ সত্যের মৃত্য মৃত্য নেই - ১৯৯৬ দুর্জয় - ১৯৯৬ স্বপ্নের নায়ক - ১৯৯৭ বুকের ভিতর আগুন - ১৯৯৭ ভন্ড - ১৯৯৮ ঝড় - ২০০০ কস্ট - ২০০০ ইতিহাস - ২০০২ মেজর সাহেব - ২০০২ হাসন রাজা - ২০০৩ বিগ বস - ২০০৩ মুন্না ভাই - ২০০৪ মমতাজ - ২০০৫ বাংলার বাঘ - ২০০৫ পিতার আসন - ২০০৬ কাবিননামা - ২০০৭ ক্যাপ্টেন মারুফ - ২০০৭ সাঝঘর - ২০০৭ স্বামীল সংসার - ২০০৭ বৌয়ের জালা - ২০০৭ আমার জান আমার প্রাণ - ২০০৮ টিপ টিপ বৃষ্টি - ২০০৮ তোমাকে বউ বানাবো - ২০০৮ জমিদার বাড়ির মেয়ে - ২০০৮ এক টাকার বউ - ২০০৮ যদি বউ সাজো গো - ২০০৮ ময়না মতির সংসার - ২০০৯ এবাদত - ২০০৯ জাতীয় চলচ্চিত্র পুরস্কার "শুরু হচ্ছে ৮ম ঢেঁকি আন্তর্জাতিক চলচ্চিত্র উৎসব"। m.mzamin.com। [স্থায়ীভাবে অকার্যকর সংযোগ] Nation, The New। "Under the direction of dance artiste Sanjida Alam Ankhi noted film director Chhotku Ahmed inaugurated Rumjhum Performing Arts School in Ali Naqi Dewri Lane in old Dhaka area recently. Dance director Emdadul Haque Khokon was also present as special guest in the programme."। The New Nation। ১৫ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।  "One abducted by men introducing themselves as DB"। Dhaka Tribune। ২২ অক্টোবর ২০১৪।  "হাবিব নয় খোকনকে পুরস্কার দেওয়ার আহ্বান! : - Poriborton"। www.poriborton.com। ১৫ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।  "Dance competition for youngsters on Ekushey TV"। The Daily Star। ২১ আগস্ট ২০০৮।  "নাচের মান নেই চলচ্চিত্রে - বাংলাদেশ প্রতিদিন"। Bangladesh Pratidin।  "দুঃখ প্রকাশ করেছেন 'নিয়তি'র প্রযোজক"। NTV Online। ১৫ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।  ইন্টারনেট মুভি ডেটাবেজে ইমদাদুল হক খোকন (ইংরেজি)
বিনীতা বালি

ভিনিটা বালি একজন ভারতীয় মহিলা ব্যবসায়ী যিনি ব্রিটানিয়া ইন্ডাস্ট্রিজ লিমিটেডের ব্যবস্থাপনা পরিচালক ছিলেন। ১৯৭৫ সালে তিনি দিল্লি বিশ্ববিদ্যালয়ের লেডি শ্রী রাম কলেজ ফর উইমেন থেকে অর্থনীতিতে স্নাতক ডিগ্রি অর্জন করেন। এরপর তিনি জামানালাল বাজজ ইনস্টিটিউট অফ ম্যানেজমেন্ট স্টাডিজ থেকে এমবিএ অর্জন করেন। তিনি মার্কিন যুক্তরাষ্ট্রের মিশিগান স্টেট ইউনিভার্সিটিতে বৃত্তি লাভ করেন এবং জাতিসংঘের সদর দফতরে শিক্ষানবিশ হিসেবে কাজ করেন। তার প্রথম কাজ ভোল্টাসে ছিল, যেখানে তিনি কোমল পানীয় ব্র্যান্ড রসনা বাজারে আনার কাজ করেছিলেন। ভারত ও আফ্রিকায় কোম্পানির বাজার সম্প্রসারণ করে, তিনি ১৪ বছর ধরে ক্যাডবেরি ভারতীয় বিভাগের জন্য কাজ করেছিলেন। ১৯৯৪ সালে, কোকা-কোলা তাকে তার বিপণন পরিচালক হিসাবে ভাড়া করে এবং পরে তাকে ল্যাটিন আমেরিকার বিপণনের ভাইস প্রেসিডেন্ট নিযুক্ত করা হয়। কোকে নয় বছর থাকার সময়,এছাড়াও বালি কর্পোরেট স্ট্রাটেজির ভাইস প্রেসিডেন্ট হিসাবে কাজ করেন। ২০০৩ সালে তিনি কোকা কোলা ছেড়ে জাইম্যান গ্রুপে কাজ করার জন্য চলে যান । তিনি গ্রুপের আটলান্টা অফিসের ব্যাবস্থাপনা প্রধান এবং ব্যবসা কৌশলের প্রধান ছিলেন। ২০০৫ সালে তিনি ভারতীয় ফুড কোম্পানি ব্রিটানিয়া ইন্ডাস্ট্রিজে সিইওর পদ গ্রহণের জন্য চলে যান, যেখানে তিনি অবশেষে ২০০৬ সালে ব্যবস্থাপনা পরিচালক নিযুক্ত হন। তার নির্দেশনায়, ব্রিটানিয়ার রাজস্ব আয় তিন গুন বেড়ে ৮৪১ মিলিয়ন ডলার হয়েছিল। ২০০৯ সালের ইকনোমিক্স টাইমস অ্যাওয়ার্ডে বালিকে "বছরের সেরা নারী ব্যবসায়ির" পুরস্কার দেওয়া হয়েছিল । ২০০৯ সালে, তিনি ব্রিটানিয়া পুষ্টি ফাউন্ডেশন প্রতিষ্ঠা করেছিলেন যা ভারতীয় স্কুলের বাচ্চাদের পুষ্টিকর বিস্কুট বিতরণের মাধ্যমে শিশু অপুষ্টির বিরুদ্ধে লড়াই করে। তিনি ফাইন্ডেশনটির সঙ্গে তার কাজের জন্য একটি কর্পোরেট সামাজিক দায়িত্ববিধি পুরস্কার জিতেছেন। ২০১১ সালে, ফোর্বস তার "এশিয়ার ৫০ শক্তিশালী নারী ব্যাবসায়ির" এর তালিকায় তার নামোল্লেখ করে। ভিনিতা গ্লোবাল এলিয়ান্স ফর ইমপ্রুভড নিউট্রিশন এর বোর্ড অব ডাইরেক্টর এর চেয়ারম্যান। Karmali, Naazneen (৩১ জানুয়ারি ২০১২)। "Britannia's Tough Cookie"। Forbes.com। সংগ্রহের তারিখ ১০ মার্চ ২০১৩।  "Management Team: Vinita Bali"। Britannia Industries। সংগ্রহের তারিখ ৬ মার্চ ২০১২।  "Vinita Bali"। Businessweek।  "Meet Vinita Bali, Britannia CEO"। Rediff.com Money। ৮ নভেম্বর ২০০৪।  "Asia's 50 Power Businesswomen: Karen Agustiawan"। Forbes। মার্চ ২০১২। সংগ্রহের তারিখ ৬ মার্চ ২০১২।  "ET Awards 2009 winners" Economic Times, 25 August 2009. "Britannia Industries get CSR Award"। The Hindu। ১২ ডিসেম্বর ২০১০। সংগ্রহের তারিখ ৬ মার্চ ২০১২।  "Vinita Bali (Interview)"। Business Standard। ২৭ সেপ্টেম্বর ২০১১।  "Vinita Bali Interview"। NDTV।
অ্যান্ড্রয়েড সংস্করণের ইতিহাস

এন্ড্রয়েড ভার্সনের ইতিহাস শুরু হয় ২০০৭ সালের নভেম্বরের ৫ তারিখে এন্ড্রয়েড নামক মোবাইল অপারেটিং সিস্টেমের বেটা রিলিজের মাধ্যমে। বাণিজ্যিক ভাবে গুগল ২০০৮ সালের সেপ্টেম্বরের ২৮ তারিখে এনড্রয়েড ভার্সন ১.০ রিলিজ করে এবং ক্রমগত তার উপর কাজ করতে থাকে। এটি প্রথম এন্ড্রয়েড ভার্সন যা ২০০৮ সালের ২৩ তারিখ গুগল দ্বারা এইচটিসি এর এইচটিসি ড্রিম ডিভাইসে মুক্তি পায়। ২০০৯ সালের ফেব্রুয়ারির ৯ তারিখ মুক্তি পায়।